text:
— Финландия, 18 — Дания, 19 — Румъния, 20 — Полша, 21 — Португалия, 22 — Русия, 23 — Гърция, 24 — Ирландия, 25 — Хърватска, 26 — Словения, 27 — Словакия, 28 — Беларус, 29 — Естония, 30 (не е присвоен), 31 — Босна и Херцеговина, 32 — Латвия, 33 (не е присвоен), 34 — България, 35—36 (не са присвоени), 37 — Турция, 38—39 (не са присвоени), 40 — бившата югославска република Македония, 41 (не е присвоен), 42 — Европейската общност (одобренията се предоставят от държавите-членки, които използват техния съответен ИКЕ символ), 43 — Япония, 44 (не е присвоен), 45 — Австралия, 46 — Украйна и 47 — Южна Африка. Следващи номера ще бъдат присвоявани на други държави в хронологичния ред, по който те ратифицират или се присъединяват към Спогодбата за приемане на единни технически предписания, прилагани спрямо колесните превозни средства, оборудването и частите, които могат да бъдат монтирани и/или използвани на колесни превозни средства, и на условията за взаимно признаване на одобрения, издавани на основата на тези предписания, като така присвоените номера се съобщават от генералния секретар на Организацията на обединените нации на договарящите се страни по Спогодбата.
 (5) Площадката може да има формата, например, на открита площ с радиус 50 m, като централната му част е практически равна в радиус 20 m, а повърхността е от бетон, асфалт или подобен материал, който не трябва да е покрит с пухкав сняг, високи треви, рохкава почва или сгурия. Измерванията трябва да се направят в ясен ден. Никой освен оператора на измервателния уред не трябва да се намира близо до звуковото предупредително устройство или микрофона, тъй като наличието на зрители може да повлияе в значителна степен на отчитаните от уреда стойности, ако те са близо до звуковото предупредително устройство или микрофона. Всеки максимум, който няма отношение към основното ниво на звука, трябва да бъде елиминиран при отчитането.
 ПРИЛОЖЕНИЕ 1
 СЪОБЩЕНИЕ
 (Максимален формат: А4 (210 × 297 mm))
 ПРИЛОЖЕНИЕ 2
 СЪОБЩЕНИЕ
 (Максимален формат: А4 (210 × 297 mm))
 ПРИЛОЖЕНИЕ 3
 I. ОФОРМЛЕНИЕ НА МАРКИРОВКАТА ЗА ОДОБРЕНИЕ НА ЗВУКОВО ПРЕДУПРЕДИТЕЛНО УСТРОЙСТВО
 (вж. точка 5.5 от настоящото правило)
 Горепоказаната маркировка за одобрение, поставена на звуково предупредително устройство, показва, че съответното ЗПУ от клас I е одобрено в Нидерландия (E 4) с одобрение No 002439. Първите две цифри от номера на одобрението указват, че одобрението е издадено в съответствие с изискванията на правило No 28 в първоначалния му вид.
 Забележка: Номерът на одобрението трябва да бъде поставен в близост до окръжността и разположен над или под буквата „E“, или отляво или отдясно на буквата. Цифрите на номера на одобрението трябва да бъдат от една и съща страна на буквата „Е“ и ориентирани в една и съща посока. Използването на римски цифри в номерата на одобрение следва да бъде избягвано, за да не се допусне объркване с други символи.
 II. ОФОРМЛЕНИЕ НА МАРКИРОВКАТА ЗА ОДОБРЕНИЕ НА ПРЕВОЗНО СРЕДСТВО ПО ОТНОШЕНИЕ НА ЗВУКОВАТА СИГНАЛИЗАЦИЯ
 (вж. точка 13.4 от настоящото правило)
 ОБРАЗЕЦ A
 Горепоказаната маркировка за одобрение, поставена на превозно средство, показва, че съответният тип превозно средство


text:
е одобрен в Нидерландия (E 4) по отношение на звуковата сигнализация.
 ОБРАЗЕЦ Б
 Горепоказаната маркировка за одобрение, поставена на превозно средство, показва, че съответният тип превозно средство е одобрен съгласно правила No 28 и 24 в Нидерландия (E 4) по отношение на звуковата сигнализация и емисиите на замърсители от дизеловия двигател. В случая с второто правило коригираната стойност на коефициента на поглъщане е 1,30 m-1.

type: contracts

jurisdiction: EU


text:
 Важна правна забележка
 |
 21986A0630(01)
 Официален вестник n° L 172 , 30/06/1986 стр. 0002 - 0011 специално чешко издание глава 11 том 15 стр. 270 - 280 специално испанско издание глава 11 том 15 стр. 270 - 280 специално унгарско издание глава 11 том 15 стр. 270 - 280 специално литвийско издание глава 11 том 15 стр. 270 - 280 LV.ES глава 11 том 15 стр. 270 - 280 MT.ES глава 11 том 15 стр. 270 - 280 PL.ES глава 11 том 15 стр. 270 - 280 SK.ES глава 11 том 15 стр. 270 - 280 специално словенско издание глава 11 том 15 стр. 270 - 280
 19851112Споразумение за сътрудничествомежду Европейската икономическа общност, от една страна, и страните, които са договарящи се страни по Общия договор за икономическа интеграция на Централна Америка (Коста Рика, Ел Салвадор, Гватемала, Хондурас и Никарагуа) и Панама, от друга странаСЪВЕТЪТ НА ЕВРОПЕЙСКИТЕ ОБЩНОСТИ,от една страна, иПРАВИТЕЛСТВАТА НА СТРАНИТЕ, КОИТО СА ДОГОВАРЯЩИ СЕ СТРАНИ ПО ОБЩИЯ ДОГОВОР ЗА ИКОНОМИЧЕСКА ИНТЕГРАЦИЯ НА ЦЕНТРАЛНА АМЕРИКА (КОСТА РИКА, ЕЛ САЛВАДОР, ГВАТЕМАЛА, ХОНДУРАС И НИКАРАГУА) И ПРАВИТЕЛСТВОТО НА ПАНАМА,от друга страна,КАТО ПРИПОМНЯТ Съвместното комюнике, издадено по време на срещата на министрите в Сан Хосе, Коста Рика, проведена на 28 и 29 септември 1984 г.,КАТО ПОТВЪРЖДАВАТ своята политическа решимост да установят нова структура за водене на икономически диалог между Общността и Централноамериканския провлак, чрез разширяване и задълбочаване на икономическото, търговското, финансовото, техническото и социалното сътрудничество между двата региона,КАТО ПРИЗНАВАТ заинтересоваността си от засилване и институционализиране на своите взаимни връзки чрез използване на институционалната структура, съществуваща в Общността и в Централноамериканския провлак,КАТО ПОДЧЕРТАВАТ фундаменталното значение, което двете договарящи се страни придават на консолидирането и засилването на регионалната интеграция в качеството ѝ на потенциал за развитието на страните от Централноамериканския провлак, както и като основен фактор, допринасящ за стабилността на региона,КАТО ВЗЕМАТ ПРЕДВИД волята на Общността да подпомага усилията за регионална интеграция чрез дейности, които да позволят опазването и подпомагането на икономическата взаимозависимост на тези страни, и по-специално новото активизиране и разширяване на взаимната им търговия,КАТО ИМАТ ПРЕДВИД, че Общността е готова да си сътрудничи със страните от Централноамериканския провлак в усилията им да премахнат пречките пред развитието им чрез съгласувани и решителни действия, при които да се вземат предвид приоритетите на всяка от тези страни, независимо от избраните средства за постигането им, и които да засилват сътрудничеството и степента на регионалното икономическо развитие,КАТО ИМАТ ЖЕЛАНИЕ да подпомогнат в рамките на своите човешки и материални ресурси установяването на нов етап на международно сътрудничество на основата на равенството, справедливостта, напредъка, уважението и взаимната изгода и съгласие. Такова сътрудничество ще бъде осъществявано между равностойни партньори, като същевременно се отчита различната степен на развитие на страните от Централноамериканския провлак и на държавите-членки на Общността,КАТО СИ ДАВАТ СМЕТКА, че в интерес на страните от Централноамериканския провлак е да се стимулиране производството във всяка от тях, и по-специално в страните, които имат х дефицит в търговията със страните от региона, така че да се създадат предпоставки за икономически подем,РЕШЕНИ да допринасят за стабилизирането на централноамериканския регион, по-специално


text: чрез осъществяването на дейности, целящи подобряването на положението в социалната и икономическата област, изоставането в която е основната причина за социалната нестабилност,КАТО СИ ДАВАТ СМЕТКА за негативните последици, които състоянието на световната икономика предизвика в страните от Централноамериканския провлак най-вече поради особените обстоятелства, които характеризират икономиките им, както и поради общото положение на региона,КАТО СПОДЕЛЯТ намерението да подпомагат цялостното развитие на страните от Централноамериканския провлак, за да повишат жизненото равнище на тяхното население,КАТО ПОТВЪРЖДАВАТ привързаността си към принципите на Хартата на Обединените нации и към демократичните ценности, по-специално по отношение на спазването на основните права на човека, както и на достойнството и значението на личността,РЕШИХА да сключат настоящото споразумение и за тази цел посочиха за свои упълномощени представители:ЗА СЪВЕТА НА ЕВРОПЕЙСКИТЕ ОБЩНОСТИ:Jacques Poos,Министър на външните работи на Великото херцогство Люксембург, Действащ председател на Съвета на Европейските общности;Dr. Claude Cheysson,Член на Комисията на Европейските общности;ЗА СТРАНИТЕ ОТ ЦЕНТРАЛНОАМЕРИКАНСКИЯ ПРОВЛАК:ЗА ПРАВИТЕЛСТВОТО НА РЕПУБЛИКА КОСТА РИКА:Dr. Carlos José Gutierrez Gutierrez,Министър на външните работи и на вероизповеданията;ЗА ПРАВИТЕЛСТВОТО НА РЕПУБЛИКА ЕЛ САЛВАДОР:Dr. Rodolfo Castillo Claramount,Вицепрезидент на републиката иМинистър на външните работи;ЗА ПРАВИТЕЛСТВОТО НА РЕПУБЛИКА ГВАТЕМАЛА:Lic. Fernando Andrade Diaz-Duran,Министър на външните работи;ЗА ПРАВИТЕЛСТВОТО НА РЕПУБЛИКА ХОНДУРАС:Dr. Edgardo Paz Barnica,Министър на външните работи;ЗА ПРАВИТЕЛСТВОТО НА РЕПУБЛИКА НИКАРАГУА:Padre Miguel D'Escoto-Brockman,Министър на външните работи;ЗА ПРАВИТЕЛСТВОТО НА РЕПУБЛИКА ПАНАМА:Dr. Jorge Abadia Areas,Министър на външните работи;Централноамериканските министри на външните работи в качеството им на представители на своите страни и в качеството им на представители на Общия договор за икономическа интеграция на Централна Америка, както и министъра на външните работи на Панама,КОИТО, след като си размениха установените за валидни и съставени в надлежна форма пълномощни,СЕ СПОРАЗУМЯХА ЗА СЛЕДНОТО:Общи целиЧлен 1Договарящите се страни – Европейската икономическа общност, наричана по-долу "Общността", от една страна, и страните, които са договарящи се страни по Общия договор за икономическа интеграция на Централна Америка (Коста Рика, Ел Салвадор, Гватемала, Хондурас и Никарагуа) и Панама, наричани по-долу "страни от Централноамериканския провлак" или "Централноамериканския провлак", от друга страна, – се договориха да сключат настоящото споразумение за сътрудниче ство със следните основни цели:а) да разширяват и задълбочават своите отношения в областта на икономическото и търговското сътрудничество и на развитието, на основата на равнопоставеност, уважение и взаимна изгода, като се взема предвид относително по-слабото развитие на страните от Централноамериканския провлак;б) да засилват връзките между Общността и страните от Централноамериканския провлак и да ги институционализират, като използват в максимално възможна степен съществуващата в двата региона институционална инфраструктура;в) да подпомагат решаването на проблемите на Централноамериканския провлак, които в частност се утежниха от последиците на настоящата икономическа рецесия;г) да допринесат за ново активизиране, преструктуриране и засилване на процеса на икономическа интеграция на страните от Централна Америка;д) да улесняват финансовото подпомагане и научното и техническо сътрудничество, което е в състояние да подпомогне развитието на страните от Централноамериканския провлак, като по-специално се наблегне на социалното и икономическо развитие на селските райони и на насърчаването на селскостопанския и промишления сектор.Член 2За осъществяването на целите, посочени в член 1, ще бъдат предприети дейности най-вече в областите на икономическото и търговското сътрудничество и на развитието.Икономическо сътрудничествоЧлен 31. Договарящите се


text: страни в рамките на своите компетенции, като имат предвид взаимния си интерес и дългосрочните цели на своите икономики, се ангажират да установят възможно най-широко икономическо сътрудничество между двата региона, което по принцип не изключва нито една област и взема под внимание различната им степен на развитие.Целта на това сътрудничество ще бъде да допринася най-общо за развитието на техните икономики и повишаването на жизненото им равнище и по-специално:а) да подпомага развитието на земеделието и животновъдството, както и промишленото, аграрно-промишленото и енергийното развитие;б) да насърчава технологичния и научния напредък;в) да създава нови работни места;г) да подпомага регионалното развитие и да насърчава процеса на регионална икономическа интеграция и развитието на търговията в рамките на региона;д) да опазва и подобрява състоянието на околната среда;е) да насърчава развитието на селските райони;ж) да разкрива нови източници за снабдяване и нови пазари.2. За да осъществят тези цели, договарящите се страни в рамките на техните законодателства ще се опитат по-специално да улесняват и насърчават по най-подходящия начин:а) обмена на информация относно икономическото сътрудничество, както и развитието на контакти и дейности за насърчаване на отношенията между предприятията и организациите от двата региона;б) създаването на по-тесни връзки между техните икономически, промишлени, земеделски и животновъдни сектори, както и в минното дело;в) сътрудничеството в областите на науката и техниката, промишленото развитие, аграрната промишленост, земеделието и животновъдството, минното дело, природните ресурси, риболова, инфраструктурата, транспорта и комуникациите, околната среда и туризма;г) сътрудничеството в областта на енергетиката, включително развитието на нови енергоизточници, като се вземат предвид дейностите от същия вид, предприети от други международни организации, които имат за цел намаляването на зависимостта от производните от петрола енергоизточници;д) подпомагането на европейските инвестиции, като допълващи националните и регионалните инвестиции на страните от Централноамериканския провлак, както и създаването на съвместни предприятия в областите, представляващи интерес за региона, съгласно програмите и правните рамки на тези страни и по силата на разпоредби, които не трябва да бъдат дискриминационни в сравнение с прилаганите спрямо други източници на инвестиции.С цел подобряване на инвестиционния климат договарящите се страни трябва да осигуряват подходящите условия за икономическото им развитие на основа, която е благоприятна за всяка от страните, по-специално като насърчават разширяването от страна на държавите-членки на Общността и на страните от Централноамериканския провлак на договореностите в областта на подпомагането и защитата на инвестициите;е) сътрудничеството на двустранна и многостранна основа с Карибския район и Латинска Америка.3. По отношение на областите, посочени в параграф 2, буква в), Съвместният комитет, предвиден в член 7, трябва да следи дейностите в рамките на сътрудничеството да бъдат осъществявани съгласно приоритетите, определени от страните от Централноамериканския провлак.Търговско сътрудничествоЧлен 41. Договарящите се страни поемат ангажимента да подпомагат хармоничното развитие, разнообразяването и качественото подобряване на взаимния им търговски обмен с подходящи средства, с цел той да достигне до възможно най-високото ниво, като отчитат съответната им степен на развитие.2. Договарящите се страни се споразумяват да проучват методите и средствата, които могат да улеснят търговския обмен и позволяват преодоляването на пречките пред търговския обмен, и по-специално тези от нетарифен и квазитарифен характер, като също така вземат предвид дейностите, предприети в тази област от международните организации.3.


text: Съгласно законодателствата си договарящите се страни ще полагат усилия при провеждането на своята политика:а) да търсят средства за двустранно и многостранно сътрудничество, което да позволява решаването на търговските проблеми от взаимен интерес, включително тези, които се отнасят до основните стоки и полуготовите и готовите фабрични изделия;б) да си предоставят най-големи улеснения при сключването на търговски сделки;в) да отчитат в пълна степен интересите и нуждите както по отношение на достъпа до пазарите на суровини и полуготови и готови фабрични изделия, така и по отношение на стабилизирането на международните пазари на суровини, в съответствие с целите, договорени в рамките на съответните многостранни преговори;г) да проучват и препоръчват търговски промоционални мерки, които да насърчават развитието на вноса и износа, и по-специално търговията в рамките на региона на централноамериканския провлак, както и търговията на този регион със съседните му региони;- да подпомагат сближаването на икономическите оператори от двата региона, за да разнообразят и увеличат търговските потоци,- да подпомагат професионалното обучение в страните от Централноамериканския провлак по отношение на техническите аспекти на външната търговия и развитието на търговията,- да подпомагат разпространяването на търговска информация между страните от двата региона,- да оказват техническа помощ в областта на контрола на качеството;д) да вземат, в рамките на възможното, становището на другата договаряща се страна относно мерките, които могат да окажат неблагоприятни последици върху търговията между двата региона.Статут на най-облагодетелствана нацияЧлен 51. Договарящите се страни, при осъществяване на внос или износ на стоки, си предоставят статут на най-облагодетелствана нация във всички области, които се отнасят до:- митата и различните видове такси, включително начините на събиране на тези мита и такси,- разпоредбите относно митническото освобождаване, транзита, оставянето на склад или претоварването на стоки,- косвените данъци и останалите вътрешни налози,- начините на плащане, и по-специално предоставянето на валута и трансфера на тези плащания,- разплащанията при продажба, покупка, транспорт, пласиране и употреба на стоките на вътрешния пазар.2. Разпоредбите на параграф 1 не се прилагат спрямо:а) предимствата, предоставени с цел създаването на митнически съюз или зона на свободна търговия или получени вследствие създаването на такъв съюз или зона, включително предимствата в рамките на някоя от зоните за регионална икономическа интеграция в Латинска Америка;б) предимствата, предоставени на съседни страни за улесняване на трансграничния търговски обмен, както и търговията между страните, подписали Общия договор за икономическа интеграция на Централна Америка, или между тези страни и Панама;в) предимствата, които са предоставени на някои страни в съответствие с Общото споразумение за митата и търговията;г) предимствата, които страните от Централноамериканския провлак предоставят на някои страни в съответствие с разпоредбите на Протокола относно търговските преговори между развиващите се страни в рамките на Общото споразумение за митата и търговията.3. Настоящият член се прилага, без да се накърняват правата и задълженията, които съществуват по силата на разпоредбите на Общото споразумение за митата и търговията.Сътрудничество за развитиеЧлен 61. Общността признава, че страните от Централноамериканския провлак представляват регион от развиващи се страни. С цел да затвърди и ускори тяхното развитие, и по-специално да засили процеса на регионална интеграция, Общността ще осъществява дейности по подпомагане на развитието в полза на страните от Централноамериканския провлак


text: в рамките на програмите, които тя прилага спрямо развиващите се страни. В рамките на тези усилия особено внимание ще бъде обръщано на проектите за интегрирано развитие на селските райони, на съвместните дейности по обучение, на дейностите, имащи за цел да се постигане на регионално ниво на самостоятелно удовлетворяване на потребностите от храни и подобряване на здравните условия.2. Договарящите се страни ще търсят освен това възможности да улесняват и насърчават по най-подходящия начин сътрудничеството между финансовите институции от двата региона. Те ще се стремят също така да използват възможностите за координиране и съфинансиране, които съществуват както в Общността и нейните държави-членки, така и в страните от Централноамериканския провлак или съвместно с международните организации и със страните, пряко заинтересовани от регионалното развитие.Съвместен комитет за сътрудничествоЧлен 71. Създава се Съвместен комитет за сътрудничество, съставен от представители на Общността и от представители на страните от Централноамериканския провлак, подпомаган от представители на органите на Общия договор за икономическа интеграция на Централна Америка.2. Съвместният комитет е натоварен да проучва и подпомага извършването на необходимите дейности и да оценява резултатите от тях, за да направи ефективно сътрудничеството, което е главна цел на настоящото споразумение. Съвместният комитет изготвя препоръки в тази област. Също така той препоръчва решения в случай на различия между страните при тълкуването и изпълнението на настоящото споразумение.3. Съвместният комитет трябва да бъде съставен на подходящо ниво, с цел да се улесни прилагането на настоящото споразумение и осъществяването на неговите цели.4. Ако е необходимо, Съвместният комитет може да създаде специализирани подкомитети, които да изпълняват задачите, определени от него.5. Съвместният комитет приема свой процедурен правилник и работна програма.6. Съвместният комитет провежда обикновено едно заседание годишно. По взаимно съгласие могат да бъдат свиквани и други заседания.Други споразуменияЧлен 81. Без да се накърняват прилаганите в тази област разпоредби на Договорите за създаване на Европейските общности, настоящото споразумение, както и всяка дейност, предприета в неговите рамки, не могат да засягат по никакъв начин компетенциите на държавите-членки на Общността да предприемат дейности на двустранна основа със страните от Централноамериканския провлак в областта на икономическото сътрудничество и да сключват при необходимост нови споразумения за икономическото сътрудничество с тези страни.2. Без да се накърняват разпоредбите на Общия договор за икономическа интеграция на Централна Америка, неговите протоколи и другите конвенции за икономическа интеграция на Централна Америка, настоящото споразумение и приетите въз основа на него разпоредби не могат по никакъв начин да засягат възможността на страните, които са договарящи се страни по Общия договор за икономическа интеграция на Централна Америка, да предприемат дейности на двустранна основа с държавите-членки на Общността в областта на икономическото сътрудничество и да сключват при необходимост нови споразумения за икономическо сътрудничество с тези държави-членки.3. Като се имат предвид разпоредбите, предвидени в параграфи 1 и 2, разпоредбите на настоящото споразумение заменят разпоредбите на споразуменията, сключени между държавите-членки на Общността и страните от Централноамериканския провлак, доколкото разпоредбите на тези отделни споразумения са несъвместими с разпоредбите на настоящото споразумение или са идентични с тях.Изпълнение на споразумениетоЧлен 9Договарящите се страни приемат необходимите мерки и полагат съответните усилия за осъществяването и изпълнението на целите на настоящото


text: споразумение. В частност, въз основа на настоящото споразумение двете страни могат да сключват вторични споразумения или протоколи за целите на изпълнението на програмите и специфичните проекти според разпоредбите, предвидени в настоящото споразумение.Териториално приложениеЧлен 10Настоящото споразумение се прилага от една страна на териториите, в които се прилага Договорът за създаване на Европейската икономическа общност, при определените в него условия, а от друга страна се прилага на териториите, в които се прилага Общият договор за икономическа интеграция на Централна Америка, както и на територията на Панама.Срок на приложениеЧлен 111. Настоящото споразумение влиза в сила на първия ден от месеца, следващ датата, на която договарящите се страни се уведомят взаимно за изпълнението на необходимите за тази цел процедури.2. Настоящото споразумение се прилага за първоначален период от пет години, след това неговото действие се продължава автоматично за последващи периоди от по две години, като страните имат право да го денонсират чрез писмено предизвестие, връчено шест месеца преди датата на изтичането на който и да е от тези периоди.3. Настоящото споразумение може да бъде изменяно по взаимно съгласие от страните, за да се вземат предвид евентуално възникналите нови ситуации.Автентични езициЧлен 12Настоящото споразумение се съставя в осем екземпляра на английски, гръцки, датски, испански, италиански, немски, нидерландски, португалски и френски език като текстовете на всеки един от тези езици са еднакво автентични.Член 13Приложенията са неразделна част от настоящото споразумение.Til bekræftelse heraf har undertegnede befuldmægtigede underskrevet denne aftale.Zu Urkund dessen haben die unterzeichneten Bevollmächtigten ihre Unterschriften unter dieses Abkommen gesetzt.Εις πίστωση των ανωτέρω, οι υπογεγραμμένοι πληρεξούσιοι έθεσαν τις υπογραφές τους στην παρούσα συμφωνία.In witness whereof the undersigned Plenipotentiaries have signed this Agreement.En foi de quoi, les plénipotentiaires soussignés ont apposé leurs signatures au bas du présent accord.In fede di che, i plenipotenziari sottoscritti hanno apposto le loro firme in calce al presente accordo.Ten blijke waarvan de ondergetekende gevolmachtigden hun handtekening onder deze Overeenkomst hebben gesteld.Era fé do que os plenipotenciarios abaixo assinados apuseram a sua assinatura no final do presente acordo.En fe de lo cual, los plenipotenciarios abajo firmantes suscriben el presente Acuerdo.Udfærdiget i Luxembourg, den tolvte november nitten hundrede og femogfirs.Geschehen zu Luxemburg am zwölften November neunzehnhundertfünfundachtzig.Έγινε στο Λουξεμβούργο, στις δώδεκα Νοεμβρίου χίλια εννιακόσια ογδόντα πέντε.Done at Luxembourg on the twelfth day of November in the year on thousand nine hundred and eighty-five.Fait à Luxembourg, le douze novembre mil neuf cent quatre-vingt-cinq.Fatto a Lussemburgo, addì dodici novembre millenovecentottantacinque.Gedaan te Luxemburg, de twaalfde november negentienhonderd vijfentachtig.Feito no Luxemburgo, em doze de Novembro de mil novecentos e oitenta e cinco.Hecho en Luxemburgo, el doce de noviembre de mil novecientos ochenta y cinco.For Rådet for De europæiske FællesskaberFür den Rat der Europäischen GemeinschaftenΓια το Συμβούλιο των Ευρωπαϊκών ΚοινοτήτωνFor the Council of the European CommunitiesPour le Conseil des Communautés européennesPer il Consiglio delle Comunità europeeVoor de Raad van de Europese GemeenschappenPelo Conselho das Comunidades EuropeiasPor el Consejo de las Comunidades Europeas+++++ TIFF +++++Por el Gobierno de Ia República de Costa Rica+++++ TIFF +++++Por el Gobierno de Ia República de El Salvador+++++ TIFF +++++Por el Gobierno de la República de Guatemala+++++ TIFF


text: +++++Por el Gobierno de la República de Honduras+++++ TIFF +++++Por el Gobierno de la República de Nicaragua+++++ TIFF +++++Por el Gobierno de la República de Panamá+++++ TIFF +++++--------------------------------------------------19851112ПРИЛОЖЕНИЕ IДЕКЛАРАЦИЯ НА ЕВРОПЕЙСКАТА ИКОНОМИЧЕСКА ОБЩНОСТ ОТНОСНО ОБЩАТА СИСТЕМАТА ЗА ПРЕФЕРЕНЦИИОбщността потвърждава значението, което общата система за преференции, въведена от нея съгласно Резолюция No 21 (II) на Втората конференция на Обединените нации за търговия и развитие, има за развитието на търговията със страните от Централноамериканския провлак.За да се улеснят страните от Централноамериканския провлак за най-доброто и широко използване на общата система за преференции на Европейската икономическа общност, Общността декларира готовност да разгледа в рамките на Съвместния комитет възможността за направи по-нататъшни подобрения в тази система съгласно принципи, които ще позволят да се отчитат интересите и икономическото положение на тези страни.В тази връзка Общността отбелязва, че когато преценят, че е назрял моментът, страните от Централноамериканския провлак ще посочат стоките, които представляват интерес за тях.--------------------------------------------------19851112ПРИЛОЖЕНИЕ IIДЕКЛАРАЦИЯ ОТНОСНО СЪТРУДНИЧЕСТВОТО ЗА РАЗВИТИЕОбщността, съгласно решенията от заседанието на ниво министри от Сан Хосе, Коста Рика, проведено на 28 и 29 септември 1984 г., има намерение да подпомага с всички възможни средства икономическото и социалното развитие на региона на Централноамериканския провлак.В този контекст и въз основа на член 6 от споразумението тя потвърждава още веднъж намерението си да оказва приоритетна помощ на проектите с регионално значение и декларира своята готовност да направи така, че глобалната помощ, отпусната под всичките ѝ форми на региона на Централноамериканския провлак, да се увеличи значително през първоначалния период на действие на споразумението и в рамките на прилагането на съответните процедури на Общността.--------------------------------------------------19851112ПРИЛОЖЕНИЕ III19851112РАЗМЯНА НА ПИСМА ОТНОСНО МОРСКИЯ ТРАНСПОРТУважаеми господине,Имам честта да Ви потвърдя следното:по отношение на евентуалните препятствие пред търговския обмен, които биха могли да се появят – по отношение на Общността и нейните държави-членки, както и по отношение на страните от Централноамериканския провлак – като резултат от функционирането на морския транспорт, бе договорено, че при необходимост ще бъдат търсени взаимно приемливи решения в рамките на сътрудничество, което ще бъде прилагано постепенно – в зависимост от съответните компетенции – в областта на морския транспорт, с цел насърчаване развитието на търговския обмен.Моля приемете моите най-дълбоки почитания.От името на Съвета на Европейските общностии на държавите-членкиУважаеми господине,Имам честта да Ви потвърдя следното:по отношение на евентуалните препятствие пред търговския обмен, които биха могли да се появят – по отношение на Общността и нейните държави-членки, както и по отношение на страните от Централноамериканския провлак – като резултат от функционирането на морския транспорт, бе договорено че при необходимост ще бъдат търсени взаимно приемливи решения в рамките на сътрудничество, което ще бъде прилагано постепенно – в зависимост от съответните компетенции – в областта на морския транспорт, с цел насърчаване развитието на търговския обмен.Моля приемете моите най- дълбоки почитания.От името на страните от Централноамериканския провлак--------------------------------------------------


text:
 21.9.2010
 BG
 Официален вестник на Европейския съюз
 L 247/76
 РЕШЕНИЕ No 2/2010 НА СЪВМЕСТНИЯ СЪВЕТ КАРИФОРУМ—ЕС, СЪЗДАДЕН СЪС СПОРАЗУМЕНИЕТО ЗА ИКОНОМИЧЕСКО ПАРТНЬОРСТВО МЕЖДУ ДЪРЖАВИТЕ ОТ КАРИФОРУМ, ОТ ЕДНА СТРАНА, И ЕВРОПЕЙСКАТА ОБЩНОСТ И НЕЙНИТЕ ДЪРЖАВИ-ЧЛЕНКИ, ОТ ДРУГА СТРАНА,
 от 17 май 2010 година
 относно приемането на процедурния правилник за уреждане на спорове и кодекса за поведение на арбитрите и медиаторите
 (2010/563/ЕС)
 СЪВМЕСТНИЯТ СЪВЕТ КАРИФОРУМ—ЕС,
 като взе предвид Споразумението за икономическо партньорство между държавите от Карифорум, от една страна, и Европейската общност и нейните държави-членки, от друга страна (наричано по-долу „споразумението“), подписано в Бриджтаун, Барбадос, на 15 октомври 2008 г., и по-специално член 216 и член 221, параграф 2 от него,
 РЕШИ:
 Член 1
 Утвърждават се процедурният правилник за уреждане на спорове и кодексът за поведение на арбитрите и медиаторите по споразумението, поместени съответно в приложение I и приложение II.
 Член 2
 Разноските, свързани с всички организационни въпроси във връзка с консултациите, медиацията и арбитража, се поемат от Европейския съюз, с изключение на възнаграждението и разноските, които трябва да се заплатят на медиаторите и арбитрите и които се разделят между страните (1).
 Член 3
 Настоящото решение влиза в сила на 17 май 2010 г.
 Съставено в Мадрид на 17 май 2010 година.
 За държавите от Карифорум
 M. McCLEAN
 За Европейския съюз
 K. DE GUCHT
 (1) Приема се, че възнагражденията на участващите в организацията на заседанията длъжностни лица, представители или съветници на страните, не са част от разноските, свързани с организационни въпроси.
 ПРИЛОЖЕНИЕ I
 ПРОЦЕДУРЕН ПРАВИЛНИК ЗА УРЕЖДАНЕ НА СПОРОВЕ
 Член 1
 Общи разпоредби
 1. В част III (Избягване и уреждане на спорове) от споразумението и съгласно настоящия правилник:
 —
 „съветник“ означава лице, наето от една от страните да предоставя съвети или да подпомага тази страна във връзка спроцедурата пред арбитражен комитет,
 —
 „помощник“ означава лице, което в рамките на мандата на член на арбитражния комитет му помага в неговите проучвания или го подпомага при изпълнение на неговите функции,
 —
 „страна ищец“ означава всяка страна, която подава искане за съставяне на арбитражен комитет съгласно член 207 от споразумението,
 —
 „страна ответник“ означава страната, за която се твърди, че нарушава разпоредбите, посочени в член 203 от споразумението,
 —
 „арбитражен комитет“ означава комитет, съставен съгласно член 207 от споразумението,
 —
 „представител на една от страните“ означава служител или всяко друго лице, назначено от министерство или служба, или от друга публична структура на някоя от страните,
 —
 „ден“ означава един календарен ден, освен ако не е предвидено друго.
 2. Страната ответник отговаря за административната организация на процедурата за уреждане на спора, по-специално за организирането на заседания, освен ако не е договорено друго.
 3. В първия понеделник на всеки декември страните разменят списъци с датите на техните официални празници и почивни дни за следващата година. Ако срок, посочен в настоящия процедурен правилник, изтича на официален празник или в почивен ден в която и да е от страните, се счита, че срокът изтича на следващия работен ден. Документи, съобщения или искания от какъвто и да е вид не се считат за получени на дата, която е


text:
официален празник или почивен ден.
 Член 2
 Уведомления
 1. Страните и арбитражният комитет изпращат всяко искане, съобщение, писмено изложение или всякакъв друг документ по електронна поща, а екземпляр от него се изпраща в същия ден по факс, препоръчана поща, куриер, пратка с обратна разписка или чрез всякакво друго далекосъобщително средство, позволяващо регистриране на изпращането. Освен ако не се докаже противното, електронно съобщение се счита за получено в деня на изпращането му.
 2. Всяка от страните предоставя на другата страна и на всеки един от арбитрите екземпляр в електронен вид на всяко едно от своите писмени изложения. Предоставя се екземпляр и на хартиен носител.
 3. За държавите от Карифорум определеното звено за контакт за всички нотификации е координаторът за Карифорум, посочен в член 234, параграф 1 от споразумението, а за ЕС като страна по споразумението — Генерална дирекция „Търговия“ на Европейската комисия. Страните незабавно се информират една друга за всяка промяна на определеното звено за контакт.
 4. Незначителните технически грешки, допуснати в искане, съобщение, писмено изложение или всякакъв друг документ, свързан с процедурата пред арбитражния комитет, могат да бъдат поправени, като се изпрати нов документ, посочващ ясно промените.
 5. В зависимост от предмета на спорните разпоредби екземпляри от всички искания и съобщения, адресирани до Комитета по търговия и развитие Карифорум—ЕС, се изпращат и до другите съответни подкомитети, създадени съгласно споразумението.
 Член 3
 Започване на арбитражна процедура
 1. Освен ако страните не са договорили друго, те организират среща с арбитражния комитет в десетдневен срок от съставянето му, за да се определят темите за разглеждане, които страните или арбитражният комитет считат за уместни, включително и въпросите, свързани с възнагражденията и разноските, платими на арбитрите, които съответстват на стандартите на СТО. Членовете на арбитражния комитет и представителите на страните могат да участват в тази среща по телефон или чрез видеоконферентна връзка.
 2.
 а)
 Освен ако страните не са договорили друго, в рамките на седем дни от датата на избиране на арбитрите, задачата на арбитражния комитет се състои в следното:
 „да разгледа, като вземе предвид съответните разпоредби на споразумението, въпроса, повдигнат в искането за съставяне на арбитражен комитет, да се произнесе относно съвместимостта на въпросната мярка с разпоредбите от споразумението, посочени в искането за съставяне на арбитражния комитет, и да постанови решение в съответствие с член 209 от споразумението.“
 б)
 Страните трябва да уведомят арбитражния комитет за договорената задача в рамките на пет дни от датата, на която са постигнали съгласие.
 Член 4
 Първоначални изложения
 Страната ищец изпраща своето първоначално писмено изложение най-късно 20 дни след датата на съставяне на арбитражния комитет. Страната ответник представя своя писмен отговор най-късно 20 дни след датата на представяне на първоначалното писмено изложение.
 Член 5
 Работа на арбитражните комитети
 1. Председателят на арбитражния комитет председателства всичките му заседания. Арбитражният комитет има право да делегира на своя председател правомощието да взема административни и свързани с процедурата решения.
 2. Освен ако не е предвидено друго, арбитражният комитет може да осъществява дейността си по всякакъв начин, включително по телефон, факс или с компютърни връзки.
 3. Единствено арбитрите могат да участват в обсъжданията


text:
на арбитражния комитет, но техните помощници могат да присъстват на обсъжданията, ако получат разрешение от арбитражния комитет.
 4. Изготвянето на решения е от изключителната компетентност на арбитражния комитет и не може да бъде делегирано.
 5. Ако възникне свързан с процедурата въпрос, който не е уреден от разпоредбите на споразумението или в настоящия правилник, арбитражният комитет може, след като се консултира със страните, да приеме подходяща процедура, която е съвместима със споразумението и настоящия правилник и която гарантира еднакво третиране на страните.
 6. Когато арбитражният комитет прецени, че е необходимо да се променят приложимите при процедурата срокове или да се внесат корекции в процедурата или корекции от административен характер, той информира писмено страните за мотивите, налагащи промяната или корекцията, като посочва необходимия срок или корекция. Арбитражният комитет може да приеме такава промяна или корекция, след като се консултира със страните. Сроковете по член 209 от споразумението не може да се променят.
 Член 6
 Замяна
 1. Ако даден арбитър не е в състояние да участва в процедурата, направи си отвод или трябва да бъде заменен, заместникът се избира в съответствие с член 207, параграф 3 от споразумението.
 2. Когато дадена страна счита, че определен арбитър не спазва изискванията на кодекса за поведение на арбитрите и медиаторите (наричан по-долу „кодекс за поведение“), поради което следва да бъде заменен, тази страна следва да уведоми другата страна най-късно 15 дни от датата, на която са ѝ станали известни обстоятелствата, свидетелстващи за съществено нарушение на кодекса за поведение от страна на арбитъра.
 Когато дадена страна счита, че определен арбитър, различен от председателя, не спазва изискванията на кодекса за поведение, страните се консултират помежду си и ако се споразумеят за това, освобождават арбитъра и избират заместник съгласно процедурата, предвидена в член 207, параграф 3 от споразумението.
 Ако страните не постигнат съгласие за необходимостта от замяна на арбитъра, която и да е страна може да поиска въпросът да бъде отнесен до председателя на арбитражния комитет, който взема окончателното решение.
 Ако председателят установи, че арбитърът не спазва изискванията на кодекса за поведение, той избира чрез жребий нов арбитър от посочения в член 221 от споразумението списък с лица, в който е бил включен първоначалният арбитър. Ако първоначалният арбитър е избран от страните съгласно член 207, параграф 2 от споразумението, заместникът се избира чрез жребий от списъците с лица, които са били предложени от страната ищец и страната ответник съгласно член 221 от споразумението. Изборът на нов арбитър се извършва в рамките на пет дни от датата на подаване на искането до председателя на арбитражния комитет.
 3. Когато дадена страна счита, че председателят на арбитражния комитет не спазва изискванията на кодекса за поведение, страните се консултират помежду си и ако се споразумеят за това, заменят председателя и избират заместник съгласно процедурата, предвидена в член 207, параграф 3 от споразумението.
 Ако страните не постигнат съгласие за необходимостта от замяна на председателя, която и да е страна може да поиска въпросът да бъде отнесен до един от оставащите членове от списъка с лица, избрани да действат като председател съгласно член 221, параграф


text:
1 от споразумението. Неговото име се изтегля чрез жребий от председателя на Комитета по търговия и развитие Карифорум—ЕС или от упълномощено от председателя лице. Решението на това лице относно необходимостта от смяна на председателя е окончателно.
 Ако това лице реши, че първоначалният председател не спазва изискванията на кодекса за поведение, то избира чрез жребий нов председател от оставащите членове от посочения в член 221, параграф 1 от споразумението списък с лица, които може да действат като председател. Изборът на нов председател се извършва в рамките на пет дни от датата на подаване на искането, посочено в настоящия параграф.
 4. Процедурата пред арбитражния комитет се спира за срока на провеждане на процедурите, предвидени в настоящия член.
 Член 7
 Заседания
 1. Председателят определя датата и часа на заседанието, след като се консултира със страните и другите членове на арбитражния комитет, и ги потвърждава писмено на страните. Тази информация също така се обявява публично от страната, която отговаря за логистичната организация на процедурата, ако заседанието е при открити врата. Арбитражният комитет може да реши да не свиква заседание, освен ако една от страните не се противопостави на това.
 2. Освен ако страните не са договорили друго, заседанието се провежда в Брюксел, когато страна ищец са държавите от Карифорум, и на територията на държавите от Карифорум, когато страна ищец е ЕС като страна по споразумението. Ако спорът се отнася до мярка, прилагана от подписала споразумението държава от Карифорум, заседанието се провежда на територията на тази държава, освен ако в срок десет дни от съставянето на комитета държавата не отправи до него писмено съобщение да се използва друго място за провеждане на заседанието.
 3. Арбитражният комитет може да проведе едно допълнително заседание само при изключителни обстоятелства. Не се свиква допълнително заседание при процедурите, предвидени съгласно член 211, параграф 2, член 212, параграф 2 и член 214, параграф 2 от споразумението.
 4. Всички арбитри присъстват по време на всяко едно заседание.
 5. Следните лица могат да присъстват на заседанията, независимо дали те се провеждат при открити или закрити врата:
 а)
 представителите на страните;
 б)
 съветниците на страните;
 в)
 членовете на административния персонал, устните преводачи, писмените преводачи и съдебните стенографи; и
 г)
 помощниците на арбитрите.
 Единствено представителите и съветниците на страните имат право да вземат думата пред арбитражния комитет.
 6. Най-късно седем дни преди датата на заседанието всяка от страните предоставя на арбитражния комитет списък с имената на лицата, които ще пледират или ще представят изложения от нейно име по време на заседанието, както и на другите представители или съветници, които ще присъстват на заседанието.
 7. В съответствие с член 216 от споразумението заседанията пред арбитражния комитет са при открити врата, освен ако арбитражният комитет не реши друго. Въпреки това арбитражният комитет може да заседава при закрити врата, когато изложението и аргументите на някоя от страните съдържат поверителна търговска информация. Като се консултира със страните, комитетът взема решение относно подходящата логистична организация и процедурите, които да гарантират ефективното ръководство на публичните заседания. Тези процедури могат да включват излъчване на живо по интернет или използването на затворена телевизионна


text:
мрежа.
 8. Арбитражният комитет провежда заседанието по посочения по-долу начин:
 Аргументи:
 а)
 представяне на аргументите на страната ищец;
 б)
 представяне на аргументите на страната ответник.
 Възражения:
 а)
 представяне на аргументите на страната ищец;
 б)
 реплика на страната ответник.
 9. Арбитражният комитет има право да отправя въпроси към всяка от страните във всеки момент на заседанието.
 10. Арбитражният комитет взема мерки за изготвянето на протокол за всяко заседание и възможно най-бързото изпращане на препис от него на страните.
 11. Всяка една от страните може да представи допълнително писмено изложение по всеки един от въпросите, повдигнати по време на заседанието, в срок 14 дни от датата на заседанието.
 Член 8
 Писмени въпроси
 1. Арбитражният комитет има право във всеки момент на процедурата да отправя писмено въпроси към едната или към двете страни. Всяка една от страните получава препис от всеки въпрос, поставен от арбитражния комитет.
 2. Всяка страна представя и на другата страна препис от своя писмен отговор на въпросите на арбитражния комитет. Всяка от страните има възможност да представи писмени бележки по отговора на другата страна в срок седем дни от датата на неговото получаване.
 Член 9
 Поверителност
 Страните пазят поверителния характер на заседанията пред арбитражния комитет, когато заседанията се провеждат при закрити врата в съответствие с член 7, параграф 7. Всяка от страните третира като поверителни сведенията, съобщени от другата страна на арбитражния комитет, които са посочени като такива от тази страна. Когато една от страните предостави на арбитражния комитет поверителен вариант на своите писмени изложения, тя предоставя също така, при поискване от другата страна, неповерително резюме на информацията, която се съдържа в писмените изложения и която може да бъде оповестена публично, най-късно 15 дни след датата на получаване на искането или на изложението, като се взема предвид по-късната от тези дати. Нищо в настоящия правилник не възпрепятства която и да е от страните да оповести публично своята собствена позиция.
 Член 10
 Контакти ex parte
 1. Арбитражният комитет се въздържа от срещи или контакти с която и да е от страните в отсъствие на другата страна.
 2. Никой член на арбитражния комитет няма право да обсъжда какъвто и да било аспект на предмета на процедурата с едната или с двете страни в отсъствие на другите арбитри.
 Член 11
 Изявления amicus curiae
 1. В съответствие с член 217 от споразумението арбитражният комитет може да приема писмени изложения, които не са поискани от него, при условие че те са представени в срок до 15 дни от датата на съставяне на арбитражния комитет, че са кратки и в никакъв случай не надвишават, ведно с приложенията, 15 машинописни страници и че пряко касаят въпросите, разглеждани от арбитражния комитет.
 2. Изложението включва описание на физическото или юридическото лице, което го представя, включително характера на неговата дейност и произхода на неговото финансиране, и посочва точно интереса, който това лице има от арбитражната процедура. То се изготвя на езиците, избрани от страните в съответствие с член 218 от споразумението и член 14 от настоящия процедурен правилник.
 3. Арбитражният комитет изброява в своето решение всички постъпили при него


text:
изложения, които са в съответствие с изискванията по параграфи 1 и 2. От него не се изисква да разглежда в своето решение аргументите, изтъкнати в тези изложения. Всяко изложение, получено от арбитражния комитет при прилагане на настоящото правило, се представя на страните за мнение.
 Член 12
 Информация или технически съвети
 Когато в съответствие с член 217 от споразумението даден комитет изиска информация или технически съвети от лица или образувания, които са различни от страните, той уведомява страните за намерението си да потърси информация или технически съвети и им дава възможност да изразят мнението си. Комитетът взема предвид мненията на страните относно всякаква получена информация или технически съвети в случаите, когато при изготвянето на решението си комитетът взема предвид такава информация или технически съвети.
 Член 13
 Неотложни случаи
 При неотложните случаи, посочени в част III, глава 2 от споразумението, арбитражният комитет, след консултация със страните, изменя по целесъобразност посочените в настоящия правилник срокове и уведомява страните за тези изменения.
 Член 14
 Писмен и устен превод
 1. По време на консултациите съгласно член 204 от споразумението и не по-късно от срещата, посочена в член 3, параграф 1 от настоящия правилник, страните се стремят да се споразумеят относно общ работен език на процедурата пред арбитражния комитет.
 2. Ако страните не съумеят да се споразумеят до тази дата относно общ работен език, се прилагат правилата, предвидени в член 218, параграф 2 от споразумението.
 3. Страната ответник осигурява устен превод на устните изложения на езиците, избрани от страните.
 4. Решенията на арбитражния комитет се съобщават на езика или езиците, избран/и от страните.
 5. Всяка от страните може да представи мнението си по всеки превод на документ, изготвен съгласно настоящите правила.
 Член 15
 Изчисляване на сроковете
 Когато при прилагането на член 1, параграф 3 от настоящия правилник една от страните получи документ на дата, различна от датата, на която същият документ е получен от другата страна, всеки срок, който се изчислява в зависимост от датата на получаване на документа, започва да тече от по-късната дата на получаване на този документ.
 Член 16
 Други процедури
 1. Настоящият процедурен правилник е приложим и по отношение на процедурите, предвидени в член 211, параграф 2, член 212, параграф 2 и член 214, параграф 2 от споразумението. Въпреки това сроковете, предвидени в настоящия процедурен правилник, се адаптират съобразно специалните срокове, определени за приемането на решение от арбитражния комитет при тези други процедури.
 2. В случай че първоначалният арбитражен комитет или някои от неговите членове не могат да бъдат свикани отново във връзка с процедурите, предвидени в член 211, параграф 2, член 212, параграф 2 и член 214, параграф 2 от споразумението, се прилагат процедурите, предвидени в член 207 от споразумението. Срокът за съобщаване на решението се удължава с 15 дни.
 ПРИЛОЖЕНИЕ II
 КОДЕКС ЗА ПОВЕДЕНИЕ НА АРБИТРИТЕ И МЕДИАТОРИТЕ
 Член 1
 Определения
 В настоящия кодекс за поведение:
 а)
 „член“ или „арбитър“ означава член на арбитражен комитет, съставен съгласно член 207 от споразумението;
 б)
 „медиатор“ означава лице, което провежда медиация в съответствие с член 205 от споразумението;
 в)
 „кандидат“ означава лице, чието


text:
име присъства в списъка с арбитри, предвиден в член 221 от споразумението, и чиято кандидатура за назначаване като член на арбитражен комитет се разглежда съгласно член 207 от споразумението;
 г)
 „помощник“ означава лице, което в рамките на мандата на член на арбитражния комитет му помага в неговите проучвания или го подпомага;
 д)
 „процедура“ означава процедура пред арбитражен комитет съгласно споразумението, освен ако не е предвидено друго;
 е)
 „персонал“, по отношение на член на арбитражния комитет, означава лицата, които са под ръководството и наблюдението на този член и които са различни от помощниците.
 Член 2
 Задължения в рамките на процедурата
 Кандидатите и членовете избягват всяко явно и привидно нарушаване на деонтологичните норми, те са независими и безпристрастни, избягват всеки пряк или косвен конфликт на интереси и съблюдават строги норми на поведение, за да се гарантират почтеността и безпристрастността в рамките на механизма за уреждане на спорове. Бившите членове трябва да спазват задълженията, определени в членове 6 и 7 от настоящия кодекс за поведение.
 Член 3
 Задължение за деклариране
 1. Преди потвърждаването на избора му за член на арбитражния комитет по споразумението кандидатът декларира интересите, връзките или въпросите, които биха могли да повлияят на неговата независимост или безпристрастност или които биха могли логично да създадат впечатление за нарушаване на деонтологичните норми или за пристрастност при разглеждане на спора. За тази цел кандидатът полага всички разумни усилия, за да се информира за съществуването на такива интереси, връзки и въпроси. Тези изисквания за деклариране не се отнасят до посочването на въпроси, които не са от съществено значение за разглежданите при процедурата въпроси. Те се съобразяват с необходимостта от зачитане неприкосновеността на личния живот на лицата, за които се прилага настоящият кодекс за поведение, и не са прекомерни от административна гледна точка до степен практически да възпрепятстват участието в комитетите на иначе квалифицирани лица.
 2. Кандидатите или членовете уведомяват Комитета по търговия и развитие Карифорум—ЕС единствено за действителни или възможни нарушения на настоящия кодекс за поведение, за да бъдат разгледани от страните.
 3. След като бъде избран, всеки член на арбитражния комитет продължава да полага всички разумни усилия да се информира постоянно за посочените в параграф 1 интереси, връзки или въпроси, като ги декларира. Задължението за деклариране е постоянно и изисква от всеки член да декларира съществуването на всякакви интереси, връзки или въпроси, които може да се появят на всеки етап от процедурата. Членът на арбитражния комитет декларира тези интереси, връзки или въпроси, като уведомява писмено Комитета по търговия и развитие Карифорум—ЕС с цел те да бъдат разгледани от страните.
 Член 4
 Задължения на членовете
 1. След избирането си всеки член изпълнява изцяло и навременно функциите си на член по време на цялата процедура, справедливо и със старание.
 2. Всеки член разглежда единствено въпросите, които са повдигнати в хода на процедурата и са от значение за вземането на решение, и не делегира това задължение на друго лице.
 3. Всеки член взема всички подходящи мерки, за да се увери, че неговият помощник и персонал познават и спазват членове 2, 3 и 7 от настоящия кодекс за


text:
поведение.
 4. Никой член няма право да установява контакти ex parte във връзка с процедурата.
 Член 5
 Независимост и безпристрастност на членовете
 1. Всеки член трябва да бъде независим и безпристрастен и да избягва създаването на впечатление за нарушаване на деонтологичните норми или за пристрастност и няма право да се влияе от личен интерес, от външен натиск, от съображения от политически характер, от обществен протест, от лоялност към една от страните или от страх от критики.
 2. Никой член не трябва да поема пряко или косвено задължение или да приема възнаграждение, което по някакъв начин би възпрепятствало или би създало впечатление за възпрепятстване на правилното изпълнение на неговите задължения.
 3. Никой член не трябва да използва положението, което заема в арбитражния комитет, за да обслужва лични или частни интереси и трябва да се въздържа от каквото и да е действие, което може да създаде впечатление, че други лица са в състояние да му окажат влияние.
 4. Никой член не трябва да позволява поведението или преценката му да бъдат повлияни от връзки или задължения от финансов, търговски, професионален, семеен или социален характер.
 5. Всеки член трябва да се въздържа от установяване на връзки или придобиване на финансови облаги, които биха могли да повлияят на неговата безпристрастност или които биха могли логично да създадат впечатление за нарушаване на деонтологичните норми или за пристрастност.
 Член 6
 Задължения на бившите членове
 Всички бивши членове се въздържат от действия, които могат да създадат впечатление за проявена пристрастност при изпълнение на задълженията им или за извлечена изгода от решението на арбитражния комитет.
 Член 7
 Поверителност
 1. Никой настоящ или бивш член в нито един момент не трябва да разкрива или използва сведения, които не са общоизвестни и които са свързани с процедурата, или са му станали известни по време на процедурата, освен за нейните цели, и в никакъв случай не трябва да разкрива или използва тези сведения за своя собствена изгода или за изгода на други лица, или с цел да увреди интересите на други лица.
 2. Никой член не трябва да огласява решението на арбитражния комитет или части от него преди неговото публикуване в съответствие със споразумението.
 3. Никой настоящ или бивш член в нито един момент не трябва да разкрива съдържанието на обсъжданията на арбитражния комитет, нито мнението на който и да е от неговите членове.
 Член 8
 Разноски
 Всеки член води и представя отчет за времето, отделено на процедурата, както и за направените разноски.
 Член 9
 Медиатори
 Правилата за поведение, описани в настоящия кодекс за поведение и приложими към членове или бивши членове, се прилагат mutatis mutandis към медиаторите.


text:
 BG
 Официален вестник на Европейския съюз
 C 202/309
 ПРОТОКОЛ (No 28)
 ЗА ИКОНОМИЧЕСКОТО, СОЦИАЛНОТО И ТЕРИТОРИАЛНОТО СБЛИЖАВАНЕ
 ВИСОКОДОГОВАРЯЩИТЕ СЕ СТРАНИ,
 КАТО ПРИПОМНЯТ, че член 3 от Договора за Европейския съюз отбелязва като една от целите насърчаването на икономическото, социалното и териториалното сближаване и на солидарността между държавите-членки и че това сближаване е една от областите на споделена компетентност на Съюза, които са изброени в член 4, параграф 2, буква в) от Договора за функционирането на Европейския съюз,
 КАТО НАПОМНЯТ, че разпоредбите на част трета, дял XVIII относно икономическото, социалното и териториалното сближаване като цяло предоставят правна основа за консолидиране и по-нататъшно развитие на действието на Съюза в областта на икономическото, социалното и териториалното сближаване, включително създаването на нов фонд,
 КАТО ПРИПОМНЯТ, че разпоредбите на член 177 от Договора за функционирането на Европейския съюз предвиждат създаването на Кохезионен фонд,
 КАТО ОТБЕЛЯЗВАТ, че Европейската инвестиционна банка предоставя големи и увеличаващи се по размер средства в полза на по-бедните региони,
 КАТО ОТБЕЛЯЗВАТ желанието за по-голяма гъвкавост на разпоредбите за разпределяне на средствата от структурните фондове,
 КАТО ОТБЕЛЯЗВАТ желанието за изменение на степента на участие на Съюза в програмите и проектите в някои държави,
 КАТО ОТБЕЛЯЗВАТ предложението в по-голяма степен да се отчита относителния просперитет на държавите-членки в системата за собствени ресурси,
 ПОТВЪРЖДАВАТ, че насърчаването на икономическото, социалното и териториалното сближаване е от съществено значение за цялостното развитие и устойчивия успех на Съюза,
 ПОТВЪРЖДАВАТ своето убеждение, че структурните фондове трябва да продължат да играят значителна роля за постигане на целите на Съюза в областта на сближаването,
 ПОТВЪРЖДАВАТ своето убеждение, че Европейската инвестиционна банка трябва да продължава да отделя мнозинството от своите ресурси за насърчаването на икономическото, социалното и териториалното сближаване и обявяват своята готовност да преразгледат нуждите от капитал на Европейската инвестиционна банка веднага щом това стане необходимо, с оглед на тази цел,
 СЕ СЪГЛАСЯВАТ, че Кохезионният фонд предвижда подпомагане чрез финансови средства от Съюза на проекти в областите на околната среда и на трансевропейските мрежи в държави-членки с БВП на глава от населението по-малък от 90 % от средния за Съюза, които притежават програма, насочена към изпълнението на условията за икономическото, социалното и териториалното сближаване, предвидени в член 126 от Договора за функционирането на Европейския съюз,
 ДЕКЛАРИРАТ своето намерение да позволят по-голяма гъвкавост при разпределянето на финансовите ресурси от структурните фондове в съответствие със специфичните нужди, които не са обхванати при съществуващото понастоящем регулиране на структурните фондове,
 ДЕКЛАРИРАТ своето желание да изменят степента на участие на Съюза в контекста на програмите и проектите на структурните фондове с цел да бъде избегнато прекомерното увеличаване на бюджетните разходи в по-слабо развитите държави-членки,
 ПРИЗНАВАТ необходимостта да следят редовно постигнатия напредък в посока осъществяване на икономическо, социално и териториално сближаване и заявяват своята готовност да проучат всички необходими мерки в тази връзка,
 ДЕКЛАРИРАТ своето намерение да отчитат в по-голяма степен възможностите за принос на отделните държави-членки в системата на собствените ресурси, както и да разглеждат начините за поправяне по отношение на по-слабо развитите държави-членки на регресивните елементи, съществуващи в системата за разпределение на собствените ресурси,
 СЕ


text:
 11.3.2010
 BG
 Официален вестник на Европейския съюз
 L 62/61
 РЕШЕНИЕ НА СЪВМЕСТНИЯ КОМИТЕТ НА ЕИП
 No 156/2009
 от 4 декември 2009 година
 за изменение на приложение XXI (Статистика) към Споразумението за ЕИП
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-нататък „Споразумението“, и по-специално член 98 от него,
 като има предвид, че:
 (1)
 Приложение XXI към Споразумението бе изменено с Решение на Съвместния комитет на ЕИП No 113/2009 от 22 октомври 2009 г. (1)
 (2)
 Регламент (ЕО) No 543/2009 на Европейския парламент и на Съвета от 18 юни 2009 година относно статистиката за растителните култури и за отмяна на регламенти (ЕИО) No 837/90 и (ЕИО) No 959/93 на Съвета (2), трябва да бъде включен в Споразумението.
 (3)
 Считано от 1 януари 2010 г., Регламент (ЕО) No 543/2009 отменя регламенти (ЕИО) No 837/90 (3) и (ЕИО) No 959/93 на Съвета (4), които са включени в Споразумението и които следва да бъде отменени от Споразумението, считано от 1 януари 2010 г.,
 РЕШИ:
 Член 1
 Приложение XXI от Споразумението се изменя, както следва:
 1.
 Точки 24 (Регламент (ЕИО) No 837/90 на Съвета) и 24а (Регламент (ЕИО) No 959/93 на Съвета) се преномерират съответно на точки 24а и 24аа.
 2.
 Преди новата точка 24а се създава следната точка:
 „24.
 32009 R 0543: Регламент (ЕО) No 543/2009 на Европейския парламент и на Съвета от 18 юни 2009 година относно статистиката за растителните култури и за отмяна на регламенти (ЕИО) No 837/90 и (ЕИО) No 959/93 на Съвета (ОВ L 167, 29.6.2009 г., стр. 1).
 За целите на настоящото Споразумение разпоредбите на регламента се четат със следното адаптиране:
 Лихтенщайн се освобождава от събирането на данните, изисквани с настоящия регламент.“
 3.
 Текстът на новите точки 24а (Регламент (ЕИО) No 837/90 на Съвета) и 24аа (Регламент (ЕИО) No 959/93 на Съвета) се заличават, считано от 1 януари 2010 г.
 Член 2
 Текстовете на Регламент (ЕО) No 543/2009 на исландски и норвежки език, които предстои да бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 5 декември 2009 г., при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (5).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 4 декември 2009 година.
 За Съвместния комитет на ЕИП
 Председател
 Oda Helen SLETNES
 (1) ОВ L 334, 17.12.2009 г., стр. 15.
 (2) ОВ L 167, 29.6.2009 г., стр. 1.
 (3) ОВ L 88, 3.4.1990 г., стр. 1.
 (4) ОВ L 98, 24.4.1993 г., стр. 1.
 (5) Без отбелязани конституционни изисквания.


text:
 |
 22011A0225(03)
 Споразумение между Европейския съюз и Грузия за обратно приемане на незаконно пребиваващи лица
 Официален вестник n° L 052 , 25/02/2011 стр. 047 - 065
 Споразумениемежду Европейския съюз и Грузия за обратно приемане на незаконно пребиваващи лицаВИСОКОДОГОВАРЯЩИТЕ СЕ СТРАНИ,ЕВРОПЕЙСКИЯТ СЪЮЗ, наричан по-нататък "Съюзът",иГРУЗИЯ,РЕШЕНИ да заздравят сътрудничеството помежду си с цел да водят по-ефективна борба с незаконната миграция,ВОДЕНИ ОТ ЖЕЛАНИЕТО да въведат, чрез настоящото споразумение и на реципрочна основа, бързи и ефективни процедури за идентифициране и за безопасно и методично връщане на лицата, които не отговарят или вече не отговарят на условията за влизане, престой или пребиваване на територията на Грузия или на дадена държава-членка на Европейския съюз, както и с цел да улеснят транзитното преминаване на такива лица в дух на сътрудничество,КАТО ПОДЧЕРТАВАТ, че настоящото споразумение не засяга правата, задълженията и отговорностите на Съюза, на неговите държави-членки и на Грузия, произтичащи от международното право и по-специално от Европейската конвенция за защита на човешките права и основни свободи от 4 ноември 1950 г. и на Конвенцията за статута на бежанците от 28 юли 1951 г., изменена с Протокола от 31 януари 1967 г.,КАТО ИМАТ ПРЕДВИД, че в съответствие с Протокол No 21 относно позицията на Обединеното кралство и Ирландия по отношение на пространството на свобода, сигурност и правосъдие, приложен към Договора за Европейския съюз и към Договора за функционирането на Европейския съюз, Ирландия няма да участва в настоящото споразумение, освен ако не уведоми за желанието си да участва по реда на посочения протокол.КАТО ИМАТ ПРЕДВИД, че разпоредбите на настоящото споразумение, което попада в приложното поле на част трета, дял V от от Договора за функционирането на Европейския съюз, не се прилагат за Кралство Дания в съответствие с Протокола относно позицията на Дания, приложен към Договора за Европейския съюз и към Договора за функционирането на Европейския съюз,СЕ СПОРАЗУМЯХА ЗА СЛЕДНОТО:Член 1ОпределенияЗа целите на настоящото споразумение:а) "договарящи страни" означава Грузия и Съюзът;б) "гражданин на Грузия" означава всяко лице, което притежава гражданство на Грузия;в) "гражданин на държава-членка" означава всяко лице, което притежава гражданство на държава-членка, съгласно определението за целите на Съюза;г) "държава-членка" означава всяка държава-членка на Европейския съюз, която е обвързана с настоящото споразумение;д) "гражданин на трета държава" означава всяко лице, което притежава гражданство, различно от това на Грузия или на някоя от държавите-членки;е) "лице без гражданство" означава всяко лице, което не притежава гражданство на дадена държава;ж) "разрешение за пребиваване" означава всякакъв вид разрешение, издадено от Грузия или от една от държавите-членки, даващо право на лицето да пребивава на територията на тази държава. Това не включва временните разрешения за престой, издадени във връзка с разглеждането на молба за получаване на убежище или за получаване на разрешение за пребиваване;з) "виза" означава издадено разрешение или решение от Грузия или от една от държавите-членки, необходимо с оглед влизането на нейната територия или транзитно преминаване през нея. Това не включва летищните транзитни визи;и) "молеща държава" означава държавата (Грузия или една от държавите-членки), която подава молба за обратно приемане в съответствие с член 7 или молба за транзитно преминаване в съответствие с член 14 от настоящото споразумение;й)


text: "замолена държава" означава държавата (Грузия или една от държавите-членки), към която е отправена молба за обратно приемане съгласно член 7 или молба за транзитно преминаване съгласно член 14 от настоящото споразумение;к) "компетентен орган" означава всеки национален орган на Грузия или на една от държавите-членки, който е оправомощен да прилага настоящото споразумение в съответствие с член 19, параграф 1, буква а) от него;л) "транзитно преминаване" означава преминаване на гражданин на трета държава или лице без гражданство през територията на замолената държава на път от молещата държава към страната – крайна цел на пътуването.м) "гранична зона" означава зоната, простираща се до 5 км от територията на морските пристанища, включително митническите зони, и от международните летища на държавите-членки и Грузия.РАЗДЕЛ IЗАДЪЛЖЕНИЯ ЗА ОБРАТНО ПРИЕМАНЕ НА ГРУЗИЯЧлен 2Обратно приемане на собствени граждани1. Грузия приема обратно по молба на дадена държава-членка и без други формалности, освен тези, предвидени в това споразумение, всяко лице, което не отговаря или вече не отговаря на изискванията в сила за влизане, престой и пребиваване на територията на молещата държава-членка, при условие че е доказано или че може с основание да се приеме въз основа на представените prima facie доказателства, че въпросното лице е гражданин на Грузия.2. Освен това Грузия приема обратно:а) непълнолетните неженени (неомъжени) деца на лицата, посочени в параграф 1, независимо от тяхното място на раждане или гражданство, освен ако притежават самостоятелно право на пребиваване в молещата държава-членка или притежават валидно разрешение за пребиваване, издадено от друга държава-членка; иб) съпруга(та), притежаващ(а) гражданство, различно от това на лицата, посочени в параграф 1, при условие че има или получи право на влизане и престой на територията на Грузия, освен ако притежава самостоятелно право на пребиваване в молещата държава-членка или притежава валидно разрешение за пребиваване, издадено от друга държава-членка.3. Освен това Грузия приема обратно лица, на които е било отнето, загубили са или са се отказали от грузинско гражданство след влизането си на територията на дадена държава-членка, освен ако на лицата е било най-малкото обещана натурализация от страна на тази държава-членка.4. След като Грузия е отговорила положително на молбата за обратно приемане, компетентното грузинско дипломатическо или консулско представителство, независимо от желанието на лицето, което подлежи на обратно приемане, издава незабавно и не по-късно от 3 работни дни документ за пътуване, необходим за връщането на лицето, което подлежи на обратно приемане, със срок на валидност най-малко 90 дни. Ако в рамките на 3 работни дни Грузия не е издала документа за пътуване, се счита, че приема използването на стандартния документ за пътуване на ЕС за целите на експулсирането [1].5. Ако по юридически или по фактически причини съответното лице не може да бъде върнато в срока на валидност на първоначално издадения му документ за пътуване, в рамките на 3 работни дни компетентното грузинско дипломатическо или консулско представителство продължава валидността на документа за пътуване или, при необходимост, издава нов документ за пътуване със същия срок на валидност. Ако в рамките на 3 работни дни Грузия не е издала новия документ за пътуване или удължила неговата валидност, се счита, че приема използването на стандартния документ за


text: пътуване на ЕС за целите на експулсирането [2].Член 3Обратно приемане на граждани на трети държави и на лица без гражданство1. Грузия приема обратно, по молба на дадена държава-членка и без други формалности, освен тези, предвидени в това споразумение, всеки гражданин на трета държава или лице без гражданство, който/което не отговаря или вече не отговаря на изискванията в сила за влизане, престой и пребиваване на територията на молещата държава-членка, при условие че е доказано или че може с основание да се приеме въз основа на представените prima facie доказателства, че въпросното лице:а) в момента на подаване на молбата за обратно приемане притежава валидна виза или валидно разрешение за пребиваване, издадена/о от Грузия; илиб) е влязло незаконно и директно на територията на държава-членка, след като е престоявало на територията на Грузия или е преминало транзитно през нея.2. Задължението за обратно приемане, посочено в параграф 1, не се прилага ако:а) гражданинът на трета държава или лицето без гражданство се е намирало единствено в транзитна зона на международно летище в Грузия; илиб) молещата държава е издала на гражданина на трета държава или на лицето без гражданство виза или разрешение за пребиваване преди или след влизането на лицето на нейна територия, освен ако:i) това лице притежава виза или разрешение за пребиваване, издадени от Грузия, които са с по-дълъг срок на валидност,ii) визата или разрешението за пребиваване, издадена/о от молещата държава-членка, е придобита/о чрез използване на фалшиви или подправени документи, или чрез неверни твърдения, илиiii) това лице не спазва условията, свързани с визата.в) замолената държава е експулсирала гражданина на третата държава или лицето без гражданство към неговата/нейната държава по произход или към трета държава.3. След като Грузия е отговорила положително на молбата за обратно приемане, Грузия издава незабавно и не по-късно от 3 работни дни документ за пътуване за целите на експулсирането на лицето, чието обратно приемане е прието. Ако в рамките на 3 работни дни Грузия не е издала документа за пътуване, се счита, че приема използването на стандартния документ за пътуване на ЕС за целите на експулсирането.РАЗДЕЛ IIЗАДЪЛЖЕНИЯ ЗА ОБРАТНО ПРИЕМАНЕ НА СЪЮЗАЧлен 4Обратно приемане на собствени граждани1. Дадена държава-членка приема обратно по молба на Грузия и без други формалности, освен тези, предвидени в това споразумение, всяко лице, което не отговаря или вече не отговаря на изискванията в сила за влизане, престой и пребиваване на територията на Грузия, при условие че е доказано или че може с основание да се приеме въз основа на представените prima facie доказателства, че въпросното лице е гражданин на тази държава-членка.2. Освен това, държавата-членка приема обратно:а) непълнолетните неженени (неомъжени) деца на лицата, посочени в параграф 1, независимо от тяхното място на раждане или гражданство, освен ако притежават самостоятелно право на пребиваване в Грузия, иб) съпруга(та), притежаващ(а) гражданство, различно от това на лицата, посочени в параграф 1, при условие че има или получи право на влизане и престой на територията на замолената държава-членка, освен ако притежава самостоятелно право на пребиваване в Грузия.3. Освен това дадена държава-членка приема обратно лица, на които е било отнето или са се отказали от гражданството


text: на държава-членка след влизането си на територията на Грузия, освен ако на лицата е било най-малкото обещано натурализация от страна на Грузия.4. След като замолената държава-членка е отговорила положително на молбата за обратно приемане, компетентното дипломатическо или консулско представителство на тази държава-членка, независимо от желанието на лицето, което подлежи на обратно приемане, издава незабавно и не по-късно от 3 работни дни документ за пътуване, необходим за връщането на лицето, което подлежи на обратно приемане, със срок на валидност най-малко 90 дни. Ако в рамките на 3 работни дни замолената държава-членка не е издала документа за пътуване, се счита, че приема използването на стандартния документ за пътуване на Грузия за целите на експулсирането.5. Ако по юридически или по фактически причини съответното лице не може да бъде върнато в срока на валидност на първоначално издадения му документ за пътуване, в рамките на 3 работни дни компетентното дипломатическо или консулско представителство на замолената държава-членка продължава валидността на документа за пътуване или, при необходимост, издава нов документ за пътуване със същия срок на валидност. Ако в рамките на 3 работни дни замолената държава-членка не е издала новия документ за пътуване или удължила валидността му, се счита, че приема използването на стандартния пътнически документ на Грузия за целите на експулсирането.Член 5Обратно приемане на граждани на трети държави и на лица без гражданство1. Дадена държава-членка приема обратно, по молба на Грузия и без други формалности, освен тези, предвидени в това споразумение, всеки гражданин на трета държава или лице без гражданство, който/което не отговаря или вече не отговаря на изискванията в сила за влизане, престой и пребиваване на територията на Грузия, при условие че е доказано или че може с основание да се приеме въз основа на представените prima facie доказателства, че въпросното лице:а) в момента на подаване на молбата за обратно приемане притежава валидна виза или валидно разрешение за пребиваване, издадена/о от замолената държава-членка; илиб) е влязло незаконно и директно на територията на Грузия след като е престоявало на територията на замолената държава-членка или е преминало транзитно през нейна територия.2. Задължението за обратно приемане, посочено в параграф 1, не се прилага ако:а) гражданинът на трета държава или лицето без гражданство се е намирал/о единствено в транзитна зона на международно летище в замолената държава-членка; илиб) Грузия е издала на гражданина на трета държава или на лицето без гражданство виза или разрешение за пребиваване преди или след влизането на лицето на нейна територия, освен ако:i) това лице притежава виза или разрешение за пребиваване, издадена/о от замолената държава-членка, която/което е с по-дълъг срок на валидност,ii) визата или разрешението за пребиваване, издадена/о от Грузия, е придобита/о чрез използване на фалшиви или подправени документи или чрез неверни твърдения, илиiii) това лице не спазва условията, свързани с визата.в) замолената държава е експулсирала гражданина на трета държава или лицето без гражданство към неговата/нейната държава по произход или към трета държава.3. Задължението за обратно приемане, посочено в параграф 1, се отнася за държавата-членка, която е издала визата или разрешението за пребиваване. Ако две или повече държави-членки са издали виза или разрешение за пребиваване, задължението


text: на обратно приемане по параграф 1 се отнася за държавата-членка, която е издала документа с по-дълъг срок на валидност или, ако валидността на един или няколко от тях вече е изтекла, документа, който все още е валиден. Ако всички документи са с изтекъл срок на валидност, задължението за обратно приемане по параграф 1 се поема от държавата-членка, издала документа, чийто срок е изтекъл най-скоро. Ако подобен документ не може да бъде представен, задължението за обратно приемане по параграф 1 се поема от държавата-членка, чиято територия лицето е напуснало последно.4. След като замолената държава-членка е отговорила положително на молбата за обратно приемане, тази държава-членка издава незабавно и не по-късно от 3 работни дни документ за пътуване за целите на експулсирането на лицето, чието обратно приемане е прието. Ако в рамките на 3 работни дни държавата-членка не е издала документа за пътуване, се счита, че приема използването на стандартния документ за пътуване на Грузия за целите на експулсирането.РАЗДЕЛ IIIПРОЦЕДУРА ПО ОБРАТНО ПРИЕМАНЕЧлен 6Принципи1. При условията на параграф 2, всяко прехвърляне на лице, подлежащо на обратно приемане, въз основа на едно от задълженията, посочени в членове 2—5, изисква подаване на молба за обратно приемане до компетентния орган на замолената държава.2. Ако лицето, което подлежи на обратно приемане, притежава валиден документ за пътуване или карта за самоличност, прехвърлянето на такова лице може да се извърши без да е необходимо молещата държава да подава молба за обратно приемане или писмено уведомление, посчени в член 11, параграф 1, до компетентния орган на замолената държава.3. Без да се засяга параграф 2 ако лицето е било задържано в граничната зона (включително на летище) на молещата държава след незаконно преминаване на границата директно от територията на замолената държава, молещата държава може да подаде молба за обратно приемане в рамките на 2 дни след задържането на лицето (ускорена процедура).Член 7Молба за обратно приемане1. В рамките на възможното, молбата за обратно приемане трябва да съдържа следната информация:а) личните данни на лицето, което подлежи на обратно приемане (например име, фамилия, дата на раждане и, ако е възможно, място на раждане и последен адрес на местопребиваване) и, ако това е уместно, личните данни на непълнолетните неженени (неомъжени) деца и/или съпруга/та;б) в случай на собствени граждани, посочване на средствата, с които ще бъдат предоставени доказателства или prima facie доказателства за гражданството на лицата;в) в случай на граждани на трети държави и лица без гражданство, посочване на средствата, с които ще бъдат предоставени доказателства или prima facie доказателства за условията за обратно приемане на граждани на трети държави и на лица без гражданство, и за тяхното незаконно влизане и пребиваване;г) снимка на лицето, което подлежи на обратно приемане;д) дактилоскопични отпечатъци.2. Молбата за обратно приемане също така съдържа, доколкото е възможно, следната информация:а) заявление, че лицето, което подлежи на прехвърляне, може да се нуждае от помощ или грижи, при положение че съответното лице изрично е дало съгласие за такова заявление;б) всякакви други предпазни мерки и мерки за сигурност или информация за здравословното състояние на лицето, които могат да са необходими в конкретния случай на прехвърляне.3. Единният


text: формуляр, който трябва да се използва за искания за обратно приемане, е приложен в приложение 5 към настоящото споразумение.4. Молбата за обратно приемане може де бъде подадена с всякакви средства за комуникация, включително и по електронен път.Член 8Средства за доказване на гражданството1. Доказателство за гражданство в съответствие с член 2, параграф 1 и член 4, параграф 1 може по-специално да бъде предоставено посредством документите, изброени в приложение 1 към настоящото споразумение, включително и документи, чийто срок е на валидност изтекъл преди по-малко от 6 месеца. Ако бъдат представени такива документи, държавите-членки и Грузия признават взаимно гражданството, без да е необходимо по-нататъшно разследване. Доказателство за гражданство не може да бъде представено чрез подправени документи.2. Prima facie доказателства за гражданство в съответствие с член 2, параграф 1 и член 4, параграф 1 могат по-специално да бъдат предоставени посредством документите, изброени в приложение 2 към настоящото споразумение, дори ако техният срок на валидност е изтекъл. Ако бъдат представени такива документи, държавите-членки и Грузия смятат гражданството за установено, освен ако те могат да докажат противното. Prima facie доказателства за гражданство не могат да бъдат представени чрез подправени документи.3. Ако не може да бъде представен нито един от документите, изброени в приложение 1 или приложение 2, или ако тези документи са недостатъчни, компетентните дипломатически и консулски представителства на замолената държава, при поискване от молещата държава, включено в молбата за обратно приемане, интервюират лицето, което подлежи на обратно приемане, във възможно най-кратък срок, най-късно в рамките на 4 работни дни от датата на получаване на молбата за обратно приемане, с цел да установят неговото гражданство. Процедурните разпоредби за подобни интервюта могат да бъдат предвидени в протоколите за изпълнение, предвидени в член 19 от настоящото споразумение.Член 9Средства за доказване по отношение на граждани на трети държави и лица без гражданство1. Доказателство за условията за обратно приемане на граждани на трети държави и на лица без гражданство, постановени в член 3, параграф 1 и член 5, параграф 1, се предоставя по-специално чрез средствата за доказване, изброени в приложение 3 към настоящото споразумение; това не може да се извърши посредством подправени документи. Всяко такова доказателство се признава взаимно от държавите-членки и от Грузия, без да е необходимо по-нататъшно разследване.2. Prima facie доказателства за условията за обратно приемане на граждани на трети държави и на лица без гражданство, установени в член 3, параграф 1 и член 5, параграф 1, се предоставят по-специално чрез средствата за доказване, изброени в приложение 4 към настоящото споразумение; това не може да се извърши посредством подправени документи. Когато такива prima facie доказателства са представени, държавите-членки и Грузия считат, че условията са изпълнени, освен ако те могат да докажат противното.3. Незаконният характер на влизането, престоя или пребиваването се установява посредством документите за пътуване на въпросното лице, в които липсва необходимата виза или друго разрешение за пребиваване на територията на молещата държава. Декларация от страна на молещата държава, че въпросното лице е без необходимите документи за пътуване, виза или разрешение за пребиваване, също представлява prima facie доказателство за незаконно влизане, престой или пребиваване.Член 10Срокове1. Молбата за обратно


text: приемане трябва да се подаде до компетентния орган на молената държава в рамките на най-много шест месеца от датата, на която компетентният орган на молещата държава е научил, че гражданин на трета държава или лице без гражданство не отговаря или вече не отговаря на изискванията в сила за влизане, престой или пребиваване. При наличието на правни или фактически пречки за своевременно подаване на молбата, по искане на молещата държава срокът се удължава, но само до преодоляването на тези пречки.2. Отговорът на молбата за обратно приемане се изпраща в писмена форма:а) в рамките на 2 работни дни, ако молбата е била подадена по ускорената процедура (член 6, параграф 3); илиб) в рамките на 12 календарни дни във всички останали случаи.Срокът започва да тече от датата на получаване на молбата за обратно приемане. При липса на отговор в определения срок се счита, че прехвърлянето е одобрено.3. Мотивите за отказ за обратно приемане се предоставят в писмена форма.4. След получаване на съгласието или, в зависимост от случая, след изтичане на срока, посочен в параграф 2, прехвърлянето на въпросното лице се извършва в рамките на три месеца. По искане на молещата държава този срок може да бъде удължен с времето, използвано за преодоляването на правни или практически пречки.Член 11Условия за прехвърляне и начини на транспортиране1. Без да се засяга член 6, параграф 2, компетентните органи на молещата държава уведомяват в писмена форма компетентните органи на замолената държава поне 3 работни дни преди да върнат лицето относно датата на прехвърляне, граничния пункт на влизане, възможно придружаване и друга информация, свързана с прехвърлянето.2. Транспортът може да бъде по въздух или по суша. Връщането по въздух не се ограничава само до използване на националните превозвачи на Грузия или на държавите-членки и може да се извършва с редовни или, когато става въпрос за граждани на замолената държава, с чартърни полети. В случай на връщане с придружаване, придружаващите служители могат да не бъдат само упълномощени служители на молещата държава, при условие че бъдат упълномощени лица от Грузия или от която и да е държава-членка.Член 12Обратно приемане поради грешкаМолещата държава приема обратно всяко лице, което е прието обратно от замолената държава, ако в рамките на 6 месеца след прехвърлянето на въпросното лице и 12 месеца в случаите, засягащи граждани на трети държави или лица без гражданство, бъде установено, че не са спазени изискванията, установени в членове 2—5 от настоящото споразумение.В такъв случай процедурните разпоредби на настоящото споразумение се прилагат mutatis mutandis и се предоставя цялата налична информация, която се отнася до действителната самоличност и гражданство на лицето, което се приема обратно.РАЗДЕЛ IVОПЕРАЦИИ ПО ТРАНЗИТНО ПРЕМИНАВАНЕЧлен 13Принципи1. Държавите-членки и Грузия ограничават транзитното преминаване на граждани на трети държави или на лица без гражданство до случаите, когато тези лица не могат да бъдат върнати директно на държавата, която е крайна цел на пътуването.2. Грузия разрешава транзитното преминаване на граждани на трети държави и на лица без гражданство, ако дадена държава-членка поиска това, и държава-членка разрешава транзитното преминаване на граждани на трети държави и на лица без гражданство, ако Грузия поиска това, при


text: условие че е осигурено пътуването през други възможни държави на транзитно преминаване и обратното приемане от страна на държавата, която е крайна цел на пътуването.3. Грузия или дадена държава-членка могат да откажат транзитно преминаване:а) ако за гражданин на трета държава или за лице без гражданство съществува действителен риск да бъде подложен на мъчения или на нечовешко или унизително отношение или наказание, смъртна присъда или преследване поради неговата раса, религия, националност, членство в определена социална група или политически убеждения в държавата, която е крайна цел на пътуването, или в друга държава на транзитно преминаване;б) ако гражданинът на трета държава или лицето без гражданство е субект на наказателно преследване в замолената държава или в друга държава на транзитно преминаване, илив) по съображения, свързани с общественото здраве, националната сигурност, обществения ред или други национални интереси на замолената държава.4. Грузия или дадена държава-членка могат да отменят издаденото разрешение, ако обстоятелствата, посочени в параграф 3, възникнат или станат известни впоследствие, като по този начин препятстват операцията по транзитното преминаване, или ако пътуването през възможни държави на транзитно преминаване или обратното приемане от страна на държавата, която е крайна цел на пътуването, повече не са гарантирани. В такъв случай молещата държава приема обратно гражданина на третата държава или лицето без гражданство, ако е необходимо и без забавяне.Член 14Процедура по транзитно преминаване1. Молбите за операции по транзитно преминаване трябва да бъдат представени в писмена форма на компетентния орган на замолената държава и да съдържат следната информация:а) вид на транзитното преминаване (по въздух или по суша), други възможни държави на транзитно преминаване и държавата, която е крайна цел на пътуването;б) лични данни на съответното лице (например име, фамилия, фамилно име преди брака, други имена, използвани от лицето/имена, под които лицето е известно, псевдоними, дата на раждане, пол и при възможност — място на раждане, гражданство, език, вид и номер на документа за пътуване);в) планиран граничен пункт за влизане, дата на прехвърлянето и евентуалното придружаване;г) декларация, че от гледна точка на молещата държава условията, посочени в член 13, параграф 2, са изпълнени и че не са ѝ известни причини за отказ съгласно член 13, параграф 3.Единният формуляр за използване при транзитните операции е приложен в приложение 6 към настоящото споразумение.2. В рамките на 5 календарни дни след получаването на молбата и в писмена форма замолената държава уведомява молещата държава за приемането, като потвърждава входния граничен пункт и предполагаемия час на приемането или я уведомява за отказа за приемане и за причините за този отказ.3. Ако транзитното преминаване се осъществява по въздух, лицето, което подлежи на обратно приемане, и евентуалните придружители, са освободени от виза за летищен транзит.4. Компетентните органи на замолената държава, след взаимни консултации, съдействат за осъществяване на операциите по транзитно преминаване, и по-специално чрез наблюдение на въпросните лица и осигуряване на подходящи условия за целта.5. Транзитното преминаване на лицата се извършва в рамките на 30 дни от получаването на положителен отговор по искането.РАЗДЕЛ VРАЗХОДИЧлен 15Транспортни и транзитни разходиБез да се засяга правото на компетентните органи да възстановят разходите по обратното приемане от лицето, което подлежи на обратно


text: приемане, или от трети лица, всички транспортни разходи, направени във връзка с обратното приемане, както и разходите за транзитното преминаване по силата на това споразумение до границата на държавата, която е крайна цел на пътуването, се поемат от молещата държава.РАЗДЕЛ VIЗАЩИТА НА ДАННИТЕ И КЛАУЗА ЗА НЕЗАСЯГАНЕЧлен 16Защита на даннитеЛичните данни могат да се съобщават, само ако това е необходимо за изпълнението на това споразумение, от компетентните органи на Грузия или на държава-членка, в зависимост от случая. Обработването на лични данни във всеки конкретен случай е предмет на вътрешното законодателство на Грузия, а в случаите когато контрольорът е компетентен орган на държава-членка — на разпоредбите на Директива 95/46/ЕО и на националното законодателство на тази държава-членка, прието в съответствие с тази директива. В допълнение се прилагат следните принципи:а) обработването на личните данни следва да е безпристрастно и законосъобразно;б) личните данни трябва да бъдат събирани за конкретната, ясно формулирана и законна цел за изпълнение на настоящото споразумение и да не бъдат допълнително обработвани от органа, който ги съобщава, или от този, който ги получава, по начин, който е несъвместим с тази цел;в) личните данни трябва да бъдат адекватни, съответстващи и да не бъдат прекомерни по отношение на целта, за която се събират и/или се обработват допълнително; по-специално, съобщените лични данни могат да се отнасят само до следното:i) личните данни на лицето, което подлежи на прехвърляне (например име, фамилия, предишни имена, други имена, използвани от лицето/имена, под които лицето е известно, псевдоними, пол, гражданско състояние, дата и място на раждане, сегашно и евентуално предишно гражданство),ii) паспорт, лична карта или свидетелство за управление на моторно превозно средство (номер, срок на валидност, дата на издаване, издаващ орган и място на издаване),iii) места на междинно спиране и маршрут,iv) друга необходима информация за идентифициране на лицето, което подлежи на прехвърляне, или за преглед на условията за обратно приемане, произтичащи от настоящото споразумение;г) личните данни трябва да бъдат точни и при необходимост да се актуализират;д) личните данни трябва да се съхраняват под форма, която позволява съответните лица да бъдат идентифицирани за период, не по-дълъг от необходимия за постигане на целите, за които са събрани, или за които са допълнително обработени;е) както предаващият орган, така и приемащият орган предприемат всички разумни мерки, за да гарантират при необходимост корекцията, заличаването или блокирането на лични данни в случаите, когато обработването им не съответства на разпоредбите на този член, и по-специално поради това, че данните не са адекватни, съответстващи и точни или че са прекомерни по отношение на целта на обработването. Това включва уведомяването на другата договаряща се страна за всяка корекция, заличаване или блокиране;ж) при поискване приемащият орган информира предаващия орган относно използването на съобщените данни и за постигнатите вследствие на това резултати;з) лични данни могат да бъдат предавани само на компетентните органи. По-нататъшното предаване на други органи изисква предварителното съгласие на предаващия орган;и) предаващият и приемащият орган са задължени да изготвят писмен протокол за предаването и приемането на лични данни.Член 17Клауза за незасягане1. Разпоредбите на това споразумение не засягат правата, задълженията и отговорностите на Съюза, държавите-членки и Грузия, произтичащи от


text: международното право, и по-специално от:а) Конвенцията от 28 юли 1951 г. за статута на бежанците, изменена с Протокола от 31 януари 1967 г. за статута на бежанците,б) международните конвенции, определящи държавата, отговорна за разглеждане на подадени молби за убежище,в) Европейската конвенция от 4 ноември 1950 г. за защита на правата на човека и основните свободи и протоколите към нея,г) Конвенцията на ООН от 10 декември 1984 г. против изтезанията и други форми на жестоко, нечовешко или унизително третиране или наказание,д) международни конвенции за екстрадиция и транзитно преминаване,е) многостранни международни конвенции и споразумения за обратно приемане на чужди граждани, като Конвенцията за международно гражданско въздухоплаване от 7 декември 1944 г.2. Нищо в настоящото споразумение не възпрепятства връщането на дадено лице по силата на други официални и неофициални спогодби.РАЗДЕЛ VIIИЗПЪЛНЕНИЕ И ПРИЛАГАНЕЧлен 18Съвместен комитет по обратно приемане1. Договарящите се страни си оказват взаимопомощ при прилагането и тълкуването на настоящото споразумение. За тази цел те създават Съвместен комитет по обратно приемане (наричан по-нататък "комитетът"), който по-специално е натоварен със следните задачи:а) да контролира прилагането на настоящото споразумение;б) да взема решение за изпълнителните мерки, необходими за неговото еднообразно прилагане;в) да обменя редовно информация относно протоколите за изпълнение, съставени от отделните държави-членки и от Грузия в съответствие с член 19 от настоящото споразумение;г) да препоръчва изменения на настоящото споразумение и на приложенията към него.2. Решенията на комитета са задължителни за договарящите се страни.3. Комитетът се състои от представители на Съюза и на Грузия.4. Комитетът се свиква при необходимост по искане на една от договарящите се страни.5. Комитетът приема своя процедурен правилник.Член 19Протоколи за изпълнение1. По искане на държава-членка или на Грузия, Грузия и държавата-членка съставят протокол за изпълнение, който inter alia съдържа и правила за:а) определянето на компетентните органи, на граничните пропускателни пунктове и обмен на звена за връзка;б) условията за връщане с придружаване, включително при транзитното преминаване с придружаване на граждани на трети държави и на лица без гражданство;в) средства и документи в допълнение към тези, изброени в приложения 1—4 към настоящото споразумение;г) начините за обратно приемане по ускорената процедура; ид) процедурата за провеждане на интервюта.2. Протоколите за изпълнение по параграф 1 влизат в сила след уведомяването на Комитета по обратно приемане, посочен в член 18.3. Грузия приема да прилага всички разпоредби на протокола за изпълнение, съставен с дадена държава-членка, също и по отношение на която и да е друга държава-членка, ако последната поиска това.Член 20Връзка с двустранни споразумения или договорености на държавите-членки за обратно приеманеРазпоредбите на настоящото споразумение имат предимство пред разпоредбите на което и да е двустранно споразумение или договореност относно обратното приемане на незаконно пребиваващи лица, които са или биха могли да бъдат сключени съгласно член 19 между отделни държави-членки и Грузия, доколкото разпоредбите на тези споразумения или договорености са несъвместими с тези на настоящото споразумение.РАЗДЕЛ VIIIЗАКЛЮЧИТЕЛНИ РАЗПОРЕДБИЧлен 21Териториално приложение1. При спазване на параграф 2 настоящото споразумение се прилага на територията, на която се прилагат Договорът за Европейския съюз и Договорът за функционирането на Европейския съюз, както и на територията на Грузия.2. Настоящото споразумение се прилага на територията на Ирландия само